سوراب: پاکستان مسلم لیگ نا بنجائی صدر میاں شہباز شریف، بنجائی راہشون چیف آف جھالاوان نواب ثناءاللہ خان زہری‘ صوبائی صدر جنرل ریٹائرڈ عبدالقادر بلوچ‘ سیکرٹری جمال شاہ کاکڑ و ڈویژنل صدر میر شیراحمد بنگلزئی ناکنڈآن سوراب نا ڈاکٹر آتیکن پی پی ای کٹ مسلم لیگ نا ضلعی صدر حاجی خدا بخش زہری‘ جنرل سیکرٹری منیراحمد زہری‘ بنجائی کونسلر ڈاکٹر عبدالواحد میروانی‘ ٹکری صالح محمد میروانی‘ ماما غلام رسول عمرانی اسک ڈی ایچ او ڈاکٹر اسلم بلوچ اے ڈی ایچ او ڈاکٹر بشیر مینگل‘ میڈیکل آفیسر ڈاکٹر محمد اسماعیل ریکی ءِ تسر۔دا وخت آ صحافی تتون ہیت وگپ کرسا مسلم لیگ نا راہشونک پاریر کہ کورونا اسہ خطرناک ءُ ناجوڑی سے ہرا پاکستان تون اوار مچ آدنیا ءِ تینا پلویڑ اٹ ہلکنے‘ مشکل نادا ساہت اٹ مسلم لیگ نا بنجائی صدر میاں شہباز شریف بلوچستان تون اوار مچ آ ملک انا ڈاکٹر آتے پی پی ای کٹ فراوان کرسا پک کرینے کہ او فرنٹ لائن آ ہیرو تا کڑدار ادا کروک ڈاکٹر آتا سلامتی ودا دَین آن زہمی مروک الس نا دراخ جوڑی ءِ اہم تکک۔
(تلار حوالکار)
